Björgólfur Jóhannsson , forstjóri Samherja , segist efast um að mútugreiðslur hafi átt sér stað í Namibíu . Þetta sagði hann í viðtali við norska viðskiptablaðið Dagens Næringsliv í dag . Segir Jóhannes hafa verið einan að verki „ Ég efast um að nokkrar mútugreiðslur hafi átt sér stað eða að fyrirtækið sé eða hafi verið flækt í nokkuð ólögmætt , “ segir Björgólfur í viðtalinu . Hann segist þá telja að Jóhannes Stefánsson uppljóstrari hafi verið einn að verki þegar kom að mútugreiðslunum . „ Augljóst er að aðeins valdir tölvupóstar eru birtir á Wikileaks , “ heldur Björgólfur áfram . Blaðið vitnar einnig í tölvupóst sem Björgólfur sendi starfsfólki Samherja í síðustu viku þar sem hann gagnrýnir það að Jóhannes skuli aðeins velja úr tæplega helming tölvupósta sinna við starfsmenn fyrirtækisins um viðskiptin í Namibíu . „ Við veltum því til dæmis fyrir okkur hvers vegna engir póstar voru birtir frá árinu 2015 , “ segir hann . Jóhannes Stefánsson gegnir stöðu uppljóstrara í Namibíu vegna Samherjamálsins . Björgólfur er þá spurður út í greiðslur til félags skráð í Dúbaí í eigu James Hatuikulipi , fyrrverandi stjórnarformanns namibísku ríkisútgerðarinnar Fischor , sem héldu áfram eftir að Jóhannes hafði hætt störfum hjá Samherja , en hann sagði ekkert benda til þess að þær greiðslur væru ólöglegar . „ Þetta voru kvótar frá yfirvöldum sem við skulum vona að hafi verið lögum samkvæmt . Samherji fékk enga kvóta umfram það , “ segir Björgólfur um greiðslurnar . Einnig hafi eitthvað verið greitt fyrir ráðgjöf . Blaðamaður Dagens Næringsliv bendir honum þá á að eigandi reikningsins sem greiðslurnar fóru inn á sé nú í fangelsi í Namibíu , þar sem hann hefur verið ákærður ásamt fimm öðrum fyrir að þiggja mútugreiðslur frá Samherja . „ Já , hann er borinn þungum sökum en hefur ekki hlotið dóm , “ svarar Björgólfur þá . Ætlast ekki til þess að sitja lengi sem forstjóri „ Er það vani ykkar að að greiða einkaaðilum þegar þið fáið úthlutað kvóta erlendis ? “ spyr blaðamaðurinn . Björgólfur kvaðst þá ekki geta svarað því því málið væri nú í rannsókn . „ Berist manni reikningur fyrir þjónustu eða kvóta þá greiðir maður hann . Okkur bárust reikningar frá fyrirtækjum sem seldu kvóta og við greiddum þá . “ Hann segir fyrirtækið nú hafa ráðið til sín norska lögmannsstofu til að rannsaka málið fyrir sig til að leiða í ljós hvað átti sér stað í Namibíu . Hann býst þá við að hann muni ekki sitja sem forstjóri Samherja lengi , og líklega ljúka störfum sínum á fyrsta ársfjórðungi næsta árs . Óvíst er hvort fyrirtækið leggi upp með að Þorsteinn Már Baldvinsson , sem steig tímabundið til hliðar sem forstjóri , taki aftur við þeirri stöðu .